Document ID: 31998R0366

KOMMISSIONENS FORORDNING (EF) Nr. 366/98 af 16. februar 1998 om ændring af forordning (EF) nr. 1773/97 om en særlig interventionsforanstaltning for korn i Finland og Sverige
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 1766/92 af 30. juni 1992 om den fælles markedsordning for korn (1), senest ændret ved Kommissionens forordning (EF) nr. 923/96 (2),
under henvisning til Kommissionens forordning (EF) nr. 1501/95 af 29. juni 1995 om visse gennemførelsesbestemmelser til Rådets forordning (EØF) nr. 1766/92 for så vidt angår ydelse af eksportrestitutioner for korn samt om de foranstaltninger, der skal træffes inden for kornsektoren i tilfælde af markedsforstyrrelser (3), senest ændret ved forordning (EF) nr. 2052/97 (4), og
ud fra følgende betragtninger:
Ved Kommissionens forordning (EF) nr. 1773/97 (5), senest ændret ved forordning (EF) nr. 268/98 (6), blev der åbnet en licitation over restitutionen ved udførsel af havre produceret i Finland og Sverige til alle tredjelande; i den nuværende situation er det hensigtsmæssigt at forhøje den i licitation udbudte mængde;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -
UDSTEDT FØLGENDE FORORDNING:
Artikel 1
Artikel 1, stk. 1, i forordning (EF) nr. 1773/97 affattes således:
»1. Der gennemføres en særlig interventionsforanstaltning i form af ydelse af en eksportrestitution for 500 000 tons havre, der er produceret i Finland og Sverige, og som skal udføres fra disse lande til alle tredjelande.
Artikel 13 i forordning (EØF) nr. 1766/92 samt gennemførelsesbestemmelserne hertil finder anvendelse på denne restitution.«
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 16. februar 1998.

Labels: 3
18
17